Loustofta
Loustofta (angļu: Lowestoft, izrunā: /ˈloʊ(ɪ)stɒft/) ir pilsēta un pagasts Anglijā, Safolkas grāfistes Austrumsafolkas distrikta lielākā apdzīvotā vieta. Atrodas grāfistes ziemeļaustrumos Ziemeļjūras krastā 76 km no grāfistes centra Ipsvičas un 207 km no valsts galvaspilsētas Londonas — Apvienotās Karalistes vistālāk austrumos esošā pilsēta. Kādreiz ievērojams zvejas un naftas un gāzes ieguves centrs, mūsdienās nozīmīgs reģionāls atjaunojamās enerģijas centrs.